CELEX: 32020R1395
Language: hu
Date: 2020-10-05 00:00:00
Title: A Bizottság (EU) 2020/1395 végrehajtási rendelete (2020. október 5.) a Bacillus amyloliquefaciens CECT 5940 brojlercsirkék takarmány-adalékanyagaként való engedélyezésének megújításáról, tojójércék takarmány-adalékanyagaként való engedélyezéséről (az engedély jogosultja: Evonik Nutrition & Care GmbH), valamint az 1292/2008/EK rendelet hatályon kívül helyezéséről (EGT-vonatkozású szöveg)

6.10.2020   
               
               
                  HU
               
               
                  Az Európai Unió Hivatalos Lapja
               
               
                  L 324/3
               
            
         A BIZOTTSÁG (EU) 2020/1395 VÉGREHAJTÁSI RENDELETE
         (2020. október 5.)
         a Bacillus amyloliquefaciens CECT 5940 brojlercsirkék takarmány-adalékanyagaként való engedélyezésének megújításáról, tojójércék takarmány-adalékanyagaként való engedélyezéséről (az engedély jogosultja: Evonik Nutrition & Care GmbH), valamint az 1292/2008/EK rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.
                  
               
                     (2)
                  
                  
                     Az 1292/2008/EK bizottsági rendelet (2) 10 évre engedélyezte a Bacillus amyloliquefaciens CECT 5940 brojlercsirkék takarmány-adalékanyagaként történő felhasználását.
                  
               
                     (3)
                  
                  
                     Az 1831/2003/EK rendelet 7. cikkével összefüggésben értelmezett 14. cikkének megfelelően kérelmet nyújtottak be a Bacillus amyloliquefaciens CECT 5940 brojlercsirkék takarmány-adalékanyagaként való engedélyezésének megújítására és tojójércék takarmány-adalékanyagaként való új engedélyezésére vonatkozóan, az adalékanyagnak a „technológiai adalékanyagok” adalékanyag-kategóriába való besorolását kérelmezve. A kérelemhez csatolták az említett rendelet 7. cikkének (3) bekezdésében és 14. cikkének (2) bekezdésében előírt adatokat és dokumentumokat.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2020. január 28-i véleményében (3) azt a következtetést vonta le, hogy a kérelmező által szolgáltatott adatok alapján az adalékanyag megfelel az engedélyezés feltételeinek. A Hatóság az előbb említett következtetéseiben megállapította, hogy a Bacillus amyloliquefaciens CECT 5940 nincs káros hatással sem az állati egészségre, sem a fogyasztói biztonságra, sem pedig a környezetre. Arra a következtetésre jutott továbbá, hogy az adalékanyag nem bőr-/szemirritáló és nem bőrszenzibilizáló hatású, de potenciális légzőszervi szenzibilizálónak tekintendő. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság ezenfelül jótékony hatásúnak minősítette az adalékanyag tojójércéknél történő alkalmazását.
                  
               
                     (5)
                  
                  
                     A Bacillus amyloliquefaciens CECT 5940 értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.
                  
               
                     (6)
                  
                  
                     A Bacillus amyloliquefaciens CECT 5940 takarmány-adalékanyagként való engedélyezésének az e rendelet mellékletében megállapított feltételek szerinti megújításából kifolyólag az 1292/2008/EK rendeletet hatályon kívül kell helyezni.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó adalékanyagra megadott engedély tojójércék esetében megadásra, valamint ugyanezen adalékanyag-kategóriában és funkcionális csoportban a brojlercsirkék esetében megújításra kerül, a mellékletben meghatározott feltételek mellett.
         
         
            2. cikk
            A 1292/2008/EK rendelet hatályát veszti.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság 1292/2008/EK rendelete (2008. december 18.) a Bacillus amyloliquefaciens CECT 5940 (Ecobiol és Ecobiol plus) takarmányadalékként való engedélyezéséről (HL L 340., 2008.12.19., 36. o.).
         
            (3)  EFSA Journal 2020;18(2):6014.
      
      
         
            MELLÉKLET
            
                        
                           Az adalékanyag azonosító száma
                        
                     
                     
                        
                           Az engedély jogosultjának neve
                        
                     
                     
                        
                           Adalékanyag
                        
                     
                     
                        
                           Összetétel, kémiai képlet, leírás, analitikai módszer
                        
                     
                     
                        
                           Állatfaj vagy -kategória
                        
                     
                     
                        
                           Maximális életkor
                        
                     
                     
                        
                           Legkisebb tartalom
                        
                     
                     
                        
                           Legnagyobb tartalom
                        
                     
                     
                        
                           Egyéb rendelkezések
                        
                     
                     
                        
                           Az engedély lejárta
                        
                     
                  
                        
                           CFU/kg 12 %-os nedvességtartalmú teljes értékű takarmányban
                        
                     
                  
                        
                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.
                        
                     
                  
                        4b1822
                     
                     
                        Evonik Nutrition & Care GmbH
                     
                     
                        
                           Bacillus amyloliquefaciens CECT 5940
                     
                     
                        
                           
                              Az adalékanyag összetétele
                           
                        
                        
                           Bacillus amyloliquefaciens CECT 5940 készítmény legalább a következő tartalommal:
                        
                                    —
                                 
                                 
                                    1 × 109 CFU/g adalékanyag
                                 
                              Szilárd formákban
                     
                     
                        Brojlercsirkék
                        Tojójércék
                     
                     
                        -
                     
                     
                        1 × 109
                        
                     
                     
                        -
                     
                     
                        
                                    1.
                                 
                                 
                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    2.
                                 
                                 
                                    Felhasználható a következő, engedélyezett kokcidiosztatikumokat tartalmazó takarmányban: diklazuril, monenzin-nátrium, vagy nikarbazin.
                                 
                              
                                    3.
                                 
                                 
                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal, védőszemüveggel és védőkesztyűvel kell használni.
                                 
                              
                     
                        2030.10.26.
                     
                  
                        
                           
                              A hatóanyag jellemzése
                           
                        
                        A Bacillus amyloliquefaciens CECT 5940 spórái
                     
                  
                        
                           
                              Analitikai módszer
                           
                            (1)
                        
                        Számlálás: tripton-szója agart alkalmazó lemezkenéses módszer (EN 15 784 )
                        Azonosítás: pulzáló erőterű gél-elektroforézist (PFGE) alkalmazó módszer.
                     
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports